Akanya o swanelwa ke go fetša beke o le sehlakahlakeng seo se se nago batho. Ke dilo dife tše 5 tšeo o bego o tla di tliša le wena le gona ka baka la'ng?
Ge nkabe ke be ke kgakgetšwe sehlakahlakeng se se lego lekatana ka beke selo sa pele seo nka bego ke se swere e be e le setlolo sa go thibela phišo ya letšatši! Poifo ya-ka e kgolo e be e tla ba go ba kotsing ya go hlaselwa ke maemo a leratadima ge ke dutše ke leka go tsoma dijo, go aga bodulo le go loga leano la go phološwa. Selo sa-ka sa bobedi e be e tla ba mohuta o itšego wa sedirišwa sa go rea dihlapi, ke nagana gore selo se bonolo kudu seo se ka swarwago bogareng bja lewatle e be e tla ba dihlapi. Ke be ke tla kgonthišetša gore ke tla ba le dihoko tše dintši, thapo le dijo tša maitirelo ka lepokising la-ka la ditlabakelo. Selo sa boraro seo ke bego ke tla kgonthišetša gore ke a se phutha e be e tla ba setima-mollo. Ke be ke tla kgetha se go e na le di-match ka gobane flint/steel e šoma ge e le monola mola di-match di fetoga tše di se nago mohola ka pela ge di le monola. Selo sa bone seo nka se tlišago e be e tla ba katara, go na le selo se sengwe seo se lapološago kudu le se se nago le khutšo ka mmino ge o le noši gomme ke nagana gore se tla go thuša go fetša nako. Selo sa mafelelo seo ke bego ke tla tla le sona e be e tla ba seswantšho sa lapa lešo. Seo se be se tla nthuša go tšwela pele gaešita le dinakong tše thata kudu. Ge dihlapi di sa lome goba boemo bja leratadima bo sa thuše - go tseba gore ke na le lapa le lebotse leo ke tlago go boela gae go lona go tla nnea tutuetšo ka moka ya go tšwela pele ke e-lwa!